62022CO0302_INF
Domstolens kendelse (Ottende Afdeling) af 3. oktober 2022 –Freebird Airlines Europe
(Sag C-302/22)
»Præjudiciel forelæggelse – artikel 99 i Domstolens procesreglement – lufttransport – forordning (EF) nr. 261/2004 – artikel 5, stk. 3 – kompensation til luftfartspassagerer ved lange forsinkelser – fritagelse for forpligtelsen til at betale kompensation – usædvanlige omstændigheder – kollision mellem et luftfartøj og fugle – nødbremsemanøvre, som medfører beskadigelse af luftfartøjets dæk«
Transport – lufttransport – forordning nr. 261/2004 – artikel 5, stk. 3 – kompensation og bistand til luftfartspassagerer – aflysninger og lange forsinkelser – fritagelse for forpligtelsen til at betale kompensation – betingelse – usædvanlige omstændigheder – begreb – afbrydelse af luftfartøjets startfase, som skyldes luftfarttøjets kollision med fugle, og som sker ved en nødbremsemanøvre, hvorved luftfartøjets dæk beskadiges – omfattet – spørgsmål, om luftfartsselskabet traf alle forholdsregler, der med rimelighed kunne træffes for at undgå aflysningen eller forsinkelsen – rækkevidde – den nationale rets efterprøvelse
(Europa-Parlamentets og Rådets forordning nr. 261/2004, 14. og 15. betragtning samt art. 5, stk. 3, og art. 7)
(jf. præmis 16-23)
Konklusion
Artikel 5, stk. 3, i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91
skal fortolkes således, at
en afbrydelse af luftfartøjets startfase, som skyldes luftfarttøjets kollision med fugle, og som sker ved en nødbremsemanøvre, hvorved luftfartøjets dæk beskadiges, henhører under begrebet »usædvanlige omstændigheder« som omhandlet i denne bestemmelse.